Horst Buchholz

Actor o'r Almaen oedd Horst Werner Buchholz a ymddangosodd mewn mwy na 60 o ffilmiau rhwng 1951 a 2002. Yn ystod ei ieuenctid, gelwid ef yn "James Dean yr Almaen". Mae e'n fwyaf adnabyddus yn y gwledydd Saesneg eu hiaith am ei rôl yn The Magnificent Seven (1960). Roedd ei rolau eraill yn cynnwys comiwnydd yn One, Two, Three (1961) gan Billy Wilder a Dr. Lessing yn Life Is Beautiful (1997). Cafodd Buchholz ei eni yn Berlin, yn fab i Maria Hasenkamp. Cymerodd gyfenw ei lysdad Hugo Buchholz, crydd, a briododd ei fam ym 1938. Rhoddodd ei hanner chwaer Heidi, y llysenw "Hotte iddo". Ar ôl ei ddyddiau ysgol gadawodd gartref ei blentyndod yn Nwyrain Berlin i weithio yng Ngorllewin Berlin. Cafodd rolau ar y llwyfan ac ar y radio. Gwnaeth ei ymddangosiad cyntaf mewn ffilm Brydeinig yn Tiger Bay (1959). Bu farw Buchholz yn sydyn yn 69 oed yn Charité, ysbyty Berlin, o niwmonia a ddatblygodd ar ôl llawdriniaeth ar gyfer toriad clun.